b'\n_START_ARTICLE_\nMockingbird\n_START_SECTION_\nA Port Reial\n_START_PARAGRAPH_\nAls calabossos, Jaime (Nikolaj Coster-Waldau) i Tyrion (Peter Dinklage) discuteixen sobre l\'actitud d\'aquest darrer en el judici. Jaime li retreu no haver respectat el pacte establert per\xc3\xb2 Tyrion es mostra satisfet despr\xc3\xa9s de veure com el seu pare no s\'ha sortit amb la seva. Tyrion demana a Jaime que lluiti per ell per\xc3\xb2 aquest no es veu capa\xc3\xa7 de fer-ho sense la m\xc3\xa0 dreta. Llavors Tyrion demana a Jaime que busqui a Bronn (Jerome Flynn). Mentrestant, Cersei (Lena Headey) saluda al seu campi\xc3\xb3, Ser Gregor \xc2\xabLa Muntanya\xc2\xbb Clegane (Haf\xc3\xbe\xc3\xb3r J\xc3\xbal\xc3\xadus Bj\xc3\xb6rnsson), despr\xc3\xa9s d\'haver executat a diversos presoners. Dies m\xc3\xa9s tard, Bronn visita Tyrion i li informa que Cersei li ha ofert casar-se amb una dama d\'alta volada i li fa saber que no s\'enfrontar\xc3\xa0 a La Muntanya en el seu nom. Quan Tyrion ja es creu ben mort,  Oberyn Martell (Pedro Pascal) el visita i li explica que \xc3\xa9s conscient de l\'hostilitat de la seva germana Cersei i que t\xc3\xa9 desig de revenja doncs creu que Ser Gregor va matar la seva germana Elia. Ara Tyrion ja t\xc3\xa9 el seu campi\xc3\xb3, Oberyn lluitar\xc3\xa0 per ell.\n_START_SECTION_\nAl Nord\n_START_PARAGRAPH_\nJon (Kit Harington) i el que queda dels seus homes arriben al Castell Negre. En una reuni\xc3\xb3 implora a Ser Alliser Thorne (Owen Teale) que bloquegi el passatge a trav\xc3\xa9s de la paret per impedir-ne l\'acc\xc3\xa9s a l\'ex\xc3\xa8rcit de Mance Rayder, per\xc3\xb2 la seva petici\xc3\xb3 \xc3\xa9s denegada.\n_START_SECTION_\nA Roca de drac\n_START_PARAGRAPH_\nA la nit, la reina Selyse (Tara Fitzgerald) i Melisandre (Carice van Houten) parlen del seu viatge a Roca de drac. Selyse li diu a Melisandre que no vol que la seva filla, Shireen, vagi amb elles, per\xc3\xb2 Melisandre la conven\xc3\xa7 que el Senyor de la Llum necessita tamb\xc3\xa9 a Shireen.\n_START_SECTION_\nAl Cam\xc3\xad Reial\n_START_PARAGRAPH_\nBrienne (Gwendoline Christie) i Podrick (Daniel Portman) mengen en una fonda on s\xc3\xb3n servits per Past\xc3\xads Calent (Ben Hawkey). Quan Brienne indaga sobre Sansa Stark, Past\xc3\xads Calent es mostra nervi\xc3\xb3s. M\xc3\xa9s tard Past\xc3\xads Calent els explica el seu viatge amb Arya, a la qual alguns donaven per morta. Past\xc3\xads Calent els diu que la Germandat se la va emportar i va planejar-ne el rescat. Brienne decideix seguir el pressentiment de Pod i assumir que a Arya la porten amb la seva tia Lysa a la Vall.\n_START_SECTION_\nA Aig\xc3\xbcesvives\n_START_PARAGRAPH_\nArya (Maisie Williams) i Sandor \xc2\xabEl gos\xc2\xbb Clegane (Rory McCann) continuen el seu viatge per l\'est. Pel cam\xc3\xad troben a un home malferit (Barry McGovern) que el \xc2\xabEl gos\xc2\xbb mata per pietat. Immediatament despr\xc3\xa9s s\xc3\xb3n atacats per Biter (Gerard Jordan) i Rorge (Andy Beckwith). Biter mossega el coll d\'\xc2\xabEl gos\xc2\xbb i aquest el mata. Arya, despr\xc3\xa9s de con\xc3\xa8ixer el nom de Rorge, li apunyala el cor. M\xc3\xa9s tard, mentre \xc2\xabEl gos\xc2\xbb intenta cosir-se la seva ferida al coll, Arya intenta cauteritzar-la, per\xc3\xb2 \xc2\xabEl gos\xc2\xbb s\'hi nega a causa de la seva pirof\xc3\xb2bia. Li diu que el seu germ\xc3\xa0 Gregor li va causar les seves cremades. Finalment, ella li cus la ferida.\n_START_SECTION_\nA trav\xc3\xa9s del Mar Estret\n_START_PARAGRAPH_\nDaenerys (Emilia Clarke) troba Daario Naharis (Michiel Huisman) en les seves estances. Aquest li demana perm\xc3\xads per anar a la guerra per fer \xc3\xbas d\'un dels seus talents ella li respon que faci \xc3\xbas de l\'altre talent i es despulli. Al mat\xc3\xad, Ser Jorah (Iain Glen) li demana si \xc3\xa9s assenyat de confiar en Daario, que va trair i matar els altres capitans dels Segons Fills. Daenerys li diu a Jorah que ha ordenat Daario i el seu ex\xc3\xa8rcit que recuperi Yunkai, i mati tots els mestres que hi queden.  Jorah intenta conv\xc3\xa8ncer-la que practiqui el perd\xc3\xb3 amb els seus enemics, basant-se en el fet que, en el seu dia,  Ned Stark no el va executar. As\xc3\xad que Dany l\'envia a Hizdhar zo Loraq para oferir als de Yunkai una elecci\xc3\xb3: viure en el nou m\xc3\xb3n d\'ella, o morir en el vell.\n_START_SECTION_\nA la Vall d\'Arryn\n_START_PARAGRAPH_\nRobin (Lino Facioli) li diu a Sansa (Sophie Turner) que quan es casin, seran capa\xc3\xa7os de matar qualsevol que els molesti amb la Porta de Lluna. Quan Robin destrueix una de les torres en una replica d\'Hivernpl\xc3\xa8 feta amb neu, Sansa li clava una bufetada. Poc despr\xc3\xa9s, Petyr Baelish (Aidan Gillen) confessa a Sansa que ell havia estimat molt a la seva mare Catelyn, i si va matar a Joffrey era per venjar-la. Petyr llavors fa un pet\xc3\xb3 a Sansa, per\xc3\xb2 Lysa (Kate Dickie) els veu. M\xc3\xa9s tard crida a Sansa i l\'acosta prop de la Porta de Lluna. Lysa agafa Sansa, i l\'empeny prop de l\'obertura de la porta, dient-li que tots els seus enemics han passat per all\xc3\xad. Arriba Petyr i li diu a Lysa que si allibera a Sansa l\'enviar\xc3\xa0 a fora. Lysa allibera Sansa per\xc3\xb2 Petyr admet que nom\xc3\xa9s va estimar veritablement a Catelyn, i empeny a Lisa a trav\xc3\xa9s de la Porta de Lluna a la seva mort.\n_START_SECTION_\nProducci\xc3\xb3\n_START_PARAGRAPH_\n\xc2\xabMockingbird\xc2\xbb adapta material de \xc2\xabTempesta d\'Espases\xc2\xbb, cap\xc3\xadtols 65, 66 i 80 (Arya XII, Tyrion IX & Sansa VII). Tamb\xc3\xa9 adapta el cap\xc3\xadtol 20 (Brienne IV) de \xc2\xabFest\xc3\xad de Corbs\xc2\xbb aix\xc3\xad com el cap\xc3\xadtol 2 (Daenerys I) de \xc2\xabBall amb Dracs\xc2\xbb.\n_START_SECTION_\nRecepci\xc3\xb3 cr\xc3\xadtica\n_START_PARAGRAPH_\n\xc2\xabMockingbird\xc2\xbb va rebre elogis de la cr\xc3\xadtica. Rotten tomatoes va atorgar-li una puntuaci\xc3\xb3 del 100% basat en les cr\xc3\xadtiques de 31 col\xc2\xb7laboradors. El consens del lloc \xc3\xa9s  que "Encara que [l\'episodi] majorit\xc3\xa0riament senti les bases dels esdeveniments futurs, est\xc3\xa0 impregnat d\'acci\xc3\xb3, suspens, sorpreses, i crues emocions humanes.\n_START_SECTION_\n\xc3\x8dndexs televisius\n_START_PARAGRAPH_\nL\'episodi va ser vist per 7.20 milions d\'espectadors durant la seva estrena, establint un nou r\xc3\xa8cord.'